armvectores/hy_wikipedia_2023 huggingface dataset:
Ռոբերտ Լինքոլն

Ռոբերտ Լինքոլն (անգլ.՝ Robert Todd Lincoln, օգոստոսի 1, 1843(1843-08-01), Սփրինգֆիլդ, ԱՄՆ - հուլիսի 26, 1926(1926-07-26), Manchester, Վերմոնտ, ԱՄՆ), ամերիկացի իրավաբան և ռազմական նախարար։ Նախագահ Աբրահամ Լինքոլնի ավագ որդին։ Չորս եղբայրներից միայն նա է կարողացել հաղթահարել չափահասության տարիքը։


== Կենսագրություն ==
Նա սովորել է Հարվարդի համալսարանում, ԱՄՆ-ում Քաղաքացիական պատերազմի ավարտին ծառայել է Ուլիսես Սիմփսոն Գրանթի շտաբում, որպես Դաշնային բանակի կապիտան։


=== Դժբախտ պատահար ===
Երկաթգծում տեղի ունեցած դժբախտ դեպքի ժամանակ փրկվել է Էդվին Բուտի՝ իր հոր սպանողի եղբոր շնորհիվ։ Միջադեպը տեղի է ունեցել Նյու Ջերսի նահանգի Ջերսի Սիթի երկաթգծում։ Միջադեպի ճշգրիտ ամսաթիվը հայտնի չէ, սակայն, ամենայն հավանականությամբ, դեպքը տեղի է ունեցել 1864 թվականի վերջին կամ 1865 թվականի սկզբին՝ մինչ Ջոն Բուտի կողմից Աբրահամ Լինքոլի սպանությունը։
Ռոբերտ Լինքոլնը հիշատակել է այս միջադեպի մասին 1909 թվականին, «Սենչուրի Մեգեզին» ամսագրի խմբագիր Ռիչարդ Ուսթոն Գիլդերին ուղղված նամակում։


=== Ռազմական նախարար (1881-1885) ===
1877 թվականին Լինքոլնը մերժեց նախագահ Ռատերֆորդ Հեյզի առաջարկը պետության ղեկավարի օգնական դառնալու համար և 1881 թվականին ընդունեց Ջեյմս Գարֆիլդի առաջարկը ռազմական նախարարի պաշտոնը զբաղեցնելու մասին։ Լինքոլնը զբաղեցրել է այս պաշտոնը, մինչև 1885 թվականը։ Իր պաշտոնավարման ժամանակահատվածում՝ 1884 թվականից սկսած խռովություններ բարձրացան Ցինցինատիում։ Երեք օրվա անկարգությունների ընթացքում 45 մարդ զոհվեց, նախքան Լինքոլնի ուղղարկած ամերիկյան զորքերի կողմից հանդարտության վերականգնումը։


=== Մահ ===
Մահացել է 1926 թվականի հուլիսի 26-ին Վերմոնտ նահանգում գտնվող իր տանը, քնած ժամանակ։ Մեկ շաբաթից քիչ ժամանակ էր մնացել նրա 83 տարեկան դառնալուն։ Մահվան պատճառը եղել է աթերոսկլերոզը։


== Ծանոթագրություններ ==


== Արտաքին հղումներ ==
Ռոբերտ Լինքոլն
Ռոբերտ Լինաքոլնի լուսանկարները
Robert Todd Lincoln Rescued from Death by Brother of John Wilkes Booth
Ռոբերտ Լինքոլնի կենսագրությունը
Hildene
Glenwood School for Boys & Girls
Image of Robert Lincoln from «1888 Presidential Possibilities» card set t207.com
Ռոբերտ Լինքոլնի կենսագրությունը in Secretaries of War and Secretaries of the Army a publication of the United States Army Center of Military History
Աշորա (այլ կիրառումներ)

Աշորա, կարող է վերաբերել՝

Աշորա - դաշտավլուկազգիների (հացազգիներ) ընտանիքի միամյա կամ բազմամյա խոտաբույսերի ցեղ
Աշորա - լեռնագագաթ Վայոց ձորի մարզում, Զանգեզուրի լեռների հյուսիսային մասում, Որոտանի լեռնանցքից արևմուտք, Արտավան գյուղից 4 կմ հյուսիս-արևելք
Օդաբաշյան

Օդաբաշյան, հայկական ազգանուն։


== Ազգանունը կրողներ ==
Ասյա Անուշավանի Օդաբաշյան (1924-1998), պատմաբան, ազգագրագետ։
Պողոս Պետրոսի Օդաբաշյան (1875-1915), ազատագրական շարժման գործիչ։


== Տե՛ս նաև ==
Օտապաշյան


== Ծանոթագրություններ ==
Մեծ Օյվոժ

Մեծ Օյվոժ (ռուս.՝ Большая Ойвож), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Փոքր Իյա գետի ձախ ափին՝ 29 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03030000112103000047467
Հիդրոլոգիական ուսումնասիրությունների կոդը -  103004746
Ավազանի կոդը -  03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սուրբ Ստեփանոս եկեղեցի (Հոչանց)

Սուրբ Ստեփանոս եկեղեցի (Հոչանց), Հայ Առաքելական Սուրբ Եկեղեցի, գտնվում է Արցախի Հանրապետության Քաշաթաղի շրջանի Հոչանց գյուղում, կառուցվել է 17-րդ դարում։
2020 թվականի Արցախյան երկրորդ պատերազմից հետո Քաշաթաղի շրջանի օկուպացվել է Ադրբեջանի կողմից։


== Պատմություն ==
Եկեղեցին հիմնել են 17-րդ դարում, Տաթևի անապատից հեռացած երկու եպիսկոպոսները։ Սակայն եկեղեցու մասի առաջին տեղեկությունները մեզ հայտնի են դառել 19-րդ դարի վերջին։ Անցած դարի 60-ական թվականներին արևմտյան պատի մեջ ագուցված էր մի արձանագրություն, որտեղ գրված է հետևյալը․ 

Այս արձանագրությունից պարզ է դառնում որ եկեղեցին կոչվում է Սուրբ Ստեփանոս։


== Ճարտարապետություն ==
Այս եկեղեցու կառուցման տարեթվի մասին հստակ տեղեկություններ չկան, բայց դատելով ճարտարապետական տիպից, այն վերագրվում է 17- դարի երկրորդ կեսի։ Եկեղեցին միանավ բազիլիկ է, կառուցված անմշակ քարերով և կրաշաղախով։
Ունի ավագ խորան, մեկ մուտք հարավային կողմից, 4 լուսամուտներ, մկրտության ավազան և  պատերի մեջ ագուցված խաչքարեր։ Եկեղեցու արտաքին չափերն են 13,40*8,15 մետր։
Արցախյան երրորդ պատերազմի ռազմական գործողությունների ընթացքում եկեղեցին չի տուժել, հետպատերազմյան վիճակի մասին տեղեկություններ չկան։


== Ծանոթագրություններ ==
Գրադոլի

Գրադոլի  (իտալերեն՝ Gradoli), կոմունա Իտալիայում, տեղակայված է Լացիո մարզի Վիտերբո գավառում։
Բնակչությունը կազմում է 1480 մարդ (2008), խտությունը կազմում է 39 մարդ/քառ. կմ։ Զբաղեցնում է 38 քառ. կմ տարածք։ Փոստային ինդեքս - 1010, հեռախոսային կոդ - 0761։
Բնակավայրի հովանավոր է համարվում Սուրբ Սանտա Մարիա Մագդալենան։


== Ժողովրդագրություն ==
Բնակչության դինամիկան.


== Պատկերասրահ ==

		
		
		
		
		


== Կոմունայի վարչություն ==
Հեռախոս։ 0761 456082
Էլեկտրոնային փոստ։ sindaco@comune.gradoli.vt.it
Պաշտոնական կայք։ http://www.comune.gradoli.vt.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Գրադոլիի սոցիալական կայք Archived 2017-09-13 at the Wayback Machine.
Ընթրիք դժոխքում
Ֆարնեսիանո կոստյումի թանգարան
Օդերևութաբանական կայան Գրադոլիում


== Ծանոթագրություններ ==
Ուոլթեր Դևիս

Ուոլթեր Փոլ Դևիս (անգլ.՝ Walter Paul Davis, սեպտեմբերի 9, 1954(1954-09-09), Pineville, Մեկլենբերգ շրջան, Հյուսիսային Կարոլինա, ԱՄՆ), ամերիկացի պրոֆեսիոնալ բասկետբոլիստ, որը հանդես է եկել Բասկետբոլի ազգային ասոցիացիայի «Ֆինիքս Սանս» ակումբում։ Ուսանողական տարիների ընթացքում ամերիկայի բասկետբոլի հավաքականի կազմում Դևիսը մասնակցել է 1976 թվականի օլիմպիական խաղերին և նվաճել է ոսկե մեդալ։
1977 թվականի NBA դրաֆթի ժամանակ Դևիսը ընտրվել է «Ֆինիքս Սանս» ակումբի կողմից՝ ընդհանուր 9-րդ համարի ներքո։ Իր դեբյուտային մրցաշրջանի ընթացքում անցկացրել է 81 հանդիպում և միջինում խաղի ընթացքում հավաքել է 24․4 միավոր։ Իր ցուցաբերած արդյունքնեի համար անվանվել է տարվա սկսնակ և ընդգրկվել է սկսնակների առաջին հավաքականի և NBA բոլոր աստղերի հավաքականի մեջ։ NBA-ում անցկացրած առաջին 10 տարիների ընթացքում խաղի ժամանակ միջինում հավաքել է 20 միավոր և վեց անգամ մասնակցել է NBA բոլոր աստղերի խաղին։
1988 թվականին Ուոլթերը 1․35 միլիոն դոլար արժեցող երկամյա պայմանագիր է կնքել «Դենվեր Նագեթս» ակումբի հետ։ 1991 թվականին տեղափոխվել է «Պորտլենդ», սակայն նույն թվականի ամռանը վերադարձել է «Դենվեր Նագեթս» և ավարտել կարիերան։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Ծանոթագրություններ ==


== Արտաքին հղումներ ==
Կարիերայի ցուցանիշներ
Suns.com: Walter Davis page
AP: Davis Joins Nuggets — July 7, 1988
Կրուա Շապո

Կրուա Շապո (ֆր.՝ Croix-Chapeau), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Լա Ժարրի կանտոնի կազմի մեջ։ Հանդիսանում է Լա Ռոշել շրջանը։
Համայնքի INSEE կոդ՝ 17136։


== Բնակչություն ==
Համայնքի բնակչությունը 2010 թվականին կազմում էր 1154 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Կրուա Շապո (ֆր.)
Իջևանատուն (Նովոչերկասկ)

Իջևանատուն (ռուս.՝ Гостиный двор), պատմական շենք ՌԴ Ռոստովի մարզի Նովոչերկասկ քաղաքում։
Հասցեն` Ռոստովի մարզ, ք. Նովոչերկասկ, Պլատովի պողոտա, 59բ։


== Պատմություն ==
Իջևանատան շենքը Նովոչերկասկ քաղաքի Պլատովի պողոտայում երկհարկանի պատմական շինություն է, որը կառուցվել է XIX դարում։ Սկզբնապես իջևանատան քարե շենքի տեղում եղել է իջևանատան փայտե շենք, որը ծածկված էր բարակ տախտակով։ Նովոչերկասկի հիմնադրման օրը` 1805 թվականի մայիսի 18-ին, հրապարակում հիմնադրվել է քարե իջևանատունը։ Շենքի անվանումով էլ հարակից տարածքը սկզբնապես կոչվում էր Իջևանատան հրապարակ։
Տունն ունեցել է երկու երկար թև։ Ներկայումս պահպանվել է միայն աջ թևը։ Իջևանատան հատակագիծն ու շենքերի շինարարությունն իրականացրել է ճարտարապետության ակադեմիկոս Իվան Օսիպովիչ Վալպրեդեն։ Շենքն ունեցել է մեծ չափսեր և երկարություն, նրանում տեղաբաշխված են եղել տարբեր նշանակության ապրանքներով բազմաթիվ խանութներ։
Քսաներորդ դարի սկզբին շենքում աշխատել է չորս կինոթատրոն` «Բոմոնդ», «Պալաս», «Վարիետե», «Իդեմ»։ Առևտրային շարքերը մասամբ այրվել են Հայրենական մեծ պատերազմի ժամանակ, նրանց տեղում այժմ քաղաքի վարչակազմի շենքն է։


== Ճարտարապետություն ==
Իջևանատան երկհարկանի շենքերի ճակատները կառուցված են շրջանցիկ սրահի տեսքով, մուտքային դռներն ու պատուհաններն ունեն կամարաձև և ուղղանկյունաձև եզրակալում։ Վալպրեդեն շենքում օգտագործել է ուշ կլասիցիզմին և ամպիրին բնորոշ դեկորային տարրեր` միմյանց հետ կապելով Իջևանատան և Ատամանյան պալատի ձևավորումը։ Շենքը զարդարված է անկյունային սալարկման ելունների վրա կառուցված կրկնապատիկ որմնասյուներով, ունի միջհարկային և պսակող քիվ, կիսակամարաձև պատուհաններ։ Շենքը ներկված է դեղին, ճարտարապետական տարրերն ընդգծված են սպիտակով։


== Գրականություն ==
Новочеркасск. Энциклопедия. Новочеркасск. Изд. Новопринт. 2005. С. 74. ISBN 5-94549-006-7.


== Հղումներ ==
Гостиный двор Archived 2019-04-16 at the Wayback Machine.
Городской уголок с уникальной историей Archived 2017-05-10 at the Wayback Machine.
Լը Վեռնե (Վերին Պրովանսի Ալպեր)

Լը Վեռնե (ֆր.՝ Le Vernet, օքս.՝ Lo Vernet), համայնք Ֆրանսիայի Պրովանս Ալպեր Լազուր ափ մարզի Վերին Պրովանսի Ալպեր գավառում։ Մտնում է Սեն կանտոնի կազմի մեջ։ Համայնքի շրջանը՝ Դին լե Բեն։
Համայնքի INSEE կոդ՝ 04237։


== Բնակչություն ==
Համայնքի բնակչությունը 2008 թվականին կազմում էր 126 մարդ։


== Տնտեսություն ==
2007 թվականի տվյալներով 85 աշխատունակ տարիքի մարդկանցից (15-64 տարեկան) 62-ը տնտեսապես ակտիվ էին, 23-ը անգործ (ակտիվության ցուցանիշը 72,9 %, 1999 թվականին եղել է՝ 76,3 %)։ 62 աշխատունակ բնակիչներից 59-ը աշխատում էին (29 տղամարդ և 30 կին), անաշխատանք էին 3-ը (2 տղամարդ և 1 կին)։ 23 անգործ մարդկանցից 4-ը աշակերտներ կամ ուսանողներ են, 9-ը թոշակառու, 10-ը չէին աշխատում այլ պատճառներով։


== Տեսարժան Վայրեր ==
Եկեղեցի
Եկեղեցի Սեն Մարտ
Ժամատուն Սեն Պանկրաս
Օրատորիա Սեն Ռոշ


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Ազգային ինստիտուտի վիճակագրություն Լե Վերնե» (ֆրանսերեն)։ Արխիվացված օրիգինալից 2012-10-29-ին։ Վերցված է 2012-8-21 
«Լե Վերնե» (ֆրանսերեն)։ cassini.ehess.fr։ Արխիվացված օրիգինալից 2013-01-30-ին։ Վերցված է 2013-01-12
Կալգարի Ֆլեյմզ

«Կալգարի Ֆլեյմզ» (անգլերեն՝ Calgary Flames), կանադական պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արմտլյան կոնֆերենցիայի Խաղաղօվկիանոսյան դիվիզիոնում։ Տեղակայված է Կանադայի Ալբերտաի նահանգի վարչական կենտրոն Կալգարի քաղաքում։ NHL-ի պատմության մեջ Կալգարին ներկայացնող երրորդ ակումբն է՝ «Կալգարի Թայգերսից» (1921–27) և «Կալգարի Կովբոյսից» (1975–77) հետո։
Հիմնադրվել է Ատլանտայում՝ 1972 թվականին, որպես «Ատլանտա Ֆլեյմզ», և 1980 թվականին տեղափոխվել է Կալգարի։ 1989 թվականին թիմին հաջողվել է նվաճել առաջին և թերևս միակ Սթենլիի գավաթը։ Հանդես է եկել նաև 2004 թվականի Սթենլիի գավաթի եզրափակչում, 7-խաղյա մրցապայքարում պարտվելով «Տամպա Բեյ Լայթնինգին»։ Սթենլիի գավաթից զատ, «Ֆլեյմզը» երկու անգամ նվաճել է Նախագահական տիտղոսը, ինչպես նաև իր հաշվին ունի 5 դիվիզիոն և 3 Արևմտյան կոնֆերենցիայի տիտղոս։
Տան հանդիպումներն անցկացնում է «Սկոտիաբանկ Սեդլդոմ» մարզապալատում։
Բացի սույն ակումբից, «Ֆլեյմզ» կազմակերպությանն է պատկանում նաև «Կալգարի Հիթմեն» տափօղակով հոկեյի, «Կալգարի Ռաֆնեքս» լակրոսի և «Կալգարի Ստեմփիդերս» կանադական ֆուտբոլի կրտսեր ակումբները։


== Արտաքին հղումներ ==
Պաշտոնական կայք
Մակարովո (գյուղ, Գրախովսկի շրջան)

Անվան այլ կիրառումների համար տե՛ս՝ ՄակարովոՄակարովո (ռուս.՝ Макарово), գյուղ Ռուսաստանի Ուդմուրթական հանրապետության Գրախովսկի շրջանի կազմում։
Բնակչությունը 2003 թվականին գրանցված տվյալներով կազմում էր 232 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարիբյան ծովի ծովահենները։ Մեռյալի սնդուկը

«Կարիբյան ծովի ծովահենները։ Մեռյալի սնդուկը» (անգլ.՝ Pirates of the Caribbean: Dead Man's Chest), «Կարիբյան ծովի ծովահենները» ֆիլմաշարի երկրորդ մասն է ռեժիսոր Գոռ Վերբինսկիի ֆիլմերից, որի գլխավոր դերերը մարմնավորում են Ջոնի Դեփը, Օրլանդո Բլումը, Քիրա Նայթլին, Ջեք Դևենպորտը, Բիլ Նային, Ջոնաթան Փրայսը, Ստելան Սկարսգարդը, Լի Արենբերգը, Մաքենզի Կրուկը, Տոմ Հոլանդերը։


== Սյուժե ==
Նորից իր համար անսովոր աշխարհում հայտնվելով արկածախնդիր Ջեքն իմանում է, որ ինքն իր հոգին պարտք է «Թռչող Հոլանդացու» լեգենդար նավապետ Դեյվի Ջոնսին։ Ջեքը պետք է շատ շտապ կերպով լուծի այդ խնդիրը, հակառակ դեպքում նա կընկնի հավերժական անեծքի տակ և իր մահվանից հետո կդառնա Դեյվի Ջոնսի ստրուկը։ Դրան էլ ավելացրած Ուիլ Թերների և Էլիզաբեթ Սուոնի հարսանիքը չի կայանում, որովհետև նրանք ստիպված են լինելու մասնակցել Ջեքի արկածներին։


== Դերերում ==


== Ծանոթագրություններ ==


== Արտաքին հղումներ ==
Կարիբյան ծովի ծովահենները։ Մեռյալի սնդուկը(անգլ.) ֆիլմը Internet Movie Database կայքում
«Կարիբյան ծովի ծովահենները։ Մեռյալի սնդուկը»(ռուս.) ֆիլմը ԿինոՊոիսկ կայքում։
Մերիլին Լիմա

Մերիլին Լիմա (ֆր.՝ Marilyn Lima, սեպտեմբերի 28, 1995(1995-09-28), Բորդո), ֆրանսիացի դերասանուհի, ով հայտնի է իր «Ջրահարսը Փարիզում» (2020), «Բանգ գանգ» (սիրո ժամանակակից պատմություն) (2015),  «Սքամ Ֆրանսիա»  (2018-2020) և «J'ai menti» (2021) ֆիլմերում կերտած դերերով:


== Կարիերա ==
Լիման ծնվել է Բորդոյում։ Ռեժիսոր Եվա Հուսսոնը բացահայտել է Լիմայի բլոգը Tumblr-ում և սրճարանում ոչ պաշտոնական հանդիպումից հետո ընտրել է Լիմային, որպեսզի հենց նա մարմնավորի Ջորջի կերպարը իր «Բանգ գանգ»  (սիրո Ժամանակակից պատմություն) (2015) ֆիլմում։ Լիման չուներ բարձրագույն դերասանական կրթություն։
Լիման իր կարիերան շարունակել է հեռուստատեսությունում ՝ նկարահանվելով «Երկու մայրերի միջև» (2016) հեռուստաֆիլմում  և Ֆրենկ Բելոկի «Des jours meilleurs»  (2017) ֆիլմում։ 2017 թվականին նա ընտրվել է Մանոն Դեմիսիի դերակատար «Սքամ»-ի ֆրանսիական ադապտացիայում հանդես գալու համար։ 
2019 թվականի ապրիլի 23-ին նա ինստագրամով հայտարարել էր, որ նկարահանվելու է DJ Petit Biscuit-ի երաժշտական տեսահոլովակում ՝ JP Cooper-ի մասնակցությամբ ։ 2019 թվականի նոյեմբերի 5-ին նա ինստագրամով հայտարարել էր, որ նկարահանվում է Ժուլյեն Լեկլերկի «Պահապան» ֆիլմում, որը թողարկվել է Նեթֆլիքսում 2021 թվականի մարտի 5-ին։
Սքրին Դեյլին հայտնել է, որ Լիման Նիկոլա Դյուվոշելի հետ նկարահանվել է «Ջրահարսը Փարիզում»  ֆիլմում, որը Մատիաս Մալզյեի ռեժիսորական դեբյուտն էր՝ հիմնված իր համանուն վեպի վրա։ Ֆիլմը վարձույթում հայտնվել է 2020 թվականի մարտի 11-ին, սակայն ընդհատվել է Covid-19 համավարակի պատճառով ։  Երբ կինոթատրոնները սկսեցին վերաբացվել, ֆիլմը թողարկվել է հունիսի 22-ին։ 
2020 թվականի սեպտեմբերի 28-ին FranceTV Pro-ն հայտարարել է, որ Լիման ընտրվել է J'ai menti (հայերեն՝ Ես ստել եմ) անվանումով մինի-սերիալում՝ հանդես գալու Պոլինի դերով։ Նկարահանումները սկսվել են սեպտեմբերի սկզբին և ավարտվել դեկտեմբերին։ Ծրագիրը հեռարձակվել է France 2 հեռուստաալիքով 2021 թվականի օգոստոսին ։ 
2021 թվականի սեպտեմբերի 8-ին Coulisses TV հեռուստաալիքը հայտարարել է, որ Լիման նկարահանվել է ռեժիսոր Գայել Մորելի «Constance aux enfers»  ֆիլմի ռեմեյքում՝ կերտելով Քիմիի դերը։ Ֆիլմում նրա հետ հանդես են գալու նաև Միու Միուն Կոստանսի դերում և Սալիմ Կեշիուշն՝ Ամինայի դերում։ Նկարահանումները սկսվել են 2021 թվականի սեպտեմբերին։ 


== Անձնական կյանք ==
Լիման 3 քույրերից ամենափոքրն է։ Constellation ամսագրին տված հարցազրույցում նա ասել է, որ ազատ ժամանակ զբաղվում է լուսանկարչությամբ, որով նա զբաղվում է դեռ 2010 թվականից։ Նա ունի մոտ 40 տեսախցիկ, որից նախընտրելին 35 մմ-ոց Պենտաքս և Նիկոն մոդելներն են։
2017 թվականի վերջերին նա սկսել է հանդիպել Միշել Բիելի հետ, ում հետ ծանոթացել է  «Սքամ Ֆրանսիա»-ի նկարահանումների ժամանակ, որում Բիելը հանդես էր գալիս էր նրա  ընկերոջ՝ Շառլ Մունիերի դերով։


== Ֆիլմագրություն ==


=== Ֆիլմ ===


=== Հեռուստատեսություն ===


== Ծանոթագրություններ ==
Տեղական սովորույթ հանդիսացող հանցագործություն

Տեղական սովորույթ հանդիսացող հանցագործություն, քաղաքացիների կյանքին, առողջությանը և այլ շահերին սպառնացող հանրորեն վտանգավոր արարքներ, որոնցով խախտվում են սոցիալիստ․ հասարակությունում ձևավորված ընտանեկան, կենցաղային հարաբերությունները։ Խորհրդային քրեական օրենսդրությամբ նախատեսված արարքներից շատերը, որպես տեղական մնացուկներ, պահպանվել են Միջին Ասիայի, Ղազախստանի, Կովկասի որոշ շրջաններում, ուր մինչե Հոկտեմբերյան հեղափոխությունը տարածված էին երկկնությունը (բազմակնությունը), արյան վրեժը։ ՌՍՖՍՀ քրեական օրենսգրքում այդ հանցագործություններին հատկացվել է առանձին գլուխ։ Մի շարք հանրապետությունների քրեական օրենսգրքերում նախատեսված են «Անձի կյանքի, առողջության և արժանապատվության դեմ ուղղված հանցագործություններ» գլուխներում։ Տեղական սովորույթ հանդիսացող հանցագործությունները բաժանվում են երկու խմբի՝ 1․ արյան վրեժի հետ առնչվող հանցագործություններ․ 2․ կենցաղում և ընտանիքում կնոջ իրավահավասարության դեմ ուղղված հանցագործություններ։ ՀԽՍՀ քրեական օրենսգիրքը (գլուխ III) պատժելի է համարում հարսնացուի համար հատոցագին (ղաչիմ) տալը և ընդունելը, կնոջը ամուսնանալուն բռնադատելը կամ ամուսնանալուն արգելք հանդիսանալը, ամուսնական տարիքի կամ արբունքի չհասած անձի հետ փաստական ամուսնական հարաբերությունների մեջ մտնելը, երկկնոթյունը (բազմակնությունը), կնոջ առևանգումը։ Սոցիալիստ, շինարարության հաջողություններին զուգահեռ տեղական սովորույթ հանդիսացող հանցագործությունները վերացել են կամ հանդիպում են հազվադեպ։
Լյամցա (այլ կիրառումներ)

Լյամցա, կարող է վերաբերել՝

Լյամցա - գյուղ Ռուսաստանի, Արխանգելսկի մարզի Օբեժսկի շրջանի կազմում
Լյամցա - գետ Ռուսաստանում, հոսում Արխանգելսկի մարզում
Բոգդանովո (գյուղ, Վյազեմսկի շրջան)

Անվան այլ կիրառումների համար տե՛ս՝ ԲոգդանովոԲոգդանովո (ռուս.՝ Богданово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բաղդադ (Օզուրգեթի շրջան)

Անվան այլ կիրառումների համար տե՛ս՝ Բաղդադ (այլ կիրառումներ)Բաղդադ (վրաց.՝ ბაღდადი), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 180 մետր բարձրության վրա։ Շրջկենտրոն Օզուրգեթից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 678 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Ծանոթագրություններ ==
Տիտան (գյուղ, Կիրովսկ քաղաքային օկրուգ)

Անվան այլ կիրառումների համար տե՛ս՝ Տիտան (այլ կիրառումներ)Տիտան (ռուս.՝ Титан), գյուղ Ռուսաստանի Մուրմանսկի մարզի Կիրովսկ քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 1442 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դավիդ Բարբոնա

Դավիդ Մաթիաս Բարբոնա (իսպ.՝ David Matías Barbona,փետրվարի 22, 1995(1995-02-22), Բուենոս Այրես, Արգենտինա), արգենտինացի ֆուտբոլիստ, «Ատլետիկո Տուկուման» ակումբի կիսապաշտպան


== Ակումբային կարիերա ==
Բարբոնան Նոեվա Չիկագո ակումբի սան է։ 2013 թվականի հուլիսի 2-ին «Դուգլաս Խայգ» ակումբի դեմ խաղում նա կատարեց իր դեբյուտը արգենտինական Պրեմիերա B-ում։ 2014 թվականի հունվարի 18-ին «Էստուդիատես Կասերոս» ակումբի դեմ հանդիպման ժամանակ Դավիդը խփեց իր առաջին գոլը «Նուեվա Չիկագոյի» կազմում։ Նույն տարում Բարբոնան օգնեց իր թիմին դուրս գալ բարձրագույն լիգա։
2015 թվականի սկզբին Դավիդը տեղափոխվեց Էստուդիանտես ակումբ։ Նրա տրանսֆերի արժեքը կազմեց 750 հազար եվրո։ Հունվարի 16-ին Սրանադի Արսենալի դեմ խաղում նա կատարեց իր դեբյուտը արգենտինական Պրեմիերայում։ Մայիսի 9-ին «Տեմպերլեյ» ակումբի դեմ խաղում Բարբոնան խփեց իր առաջին գոլը Էստուդիանտեսի կազմում։
2016 թվականին Դավիդը վարձավճարային հիմունքներով տեղափոխվում է «Ատլետիկո Տուկուման» ակումբ։ Սեպտեմբերի 13-ին ն Սրանադի Արսենալի դեմ խաղում նա կատարեց իր դեբյուտը նոր ակումբի կզմում։ դեկտեմբերի 12-ին «Կիլմեսա» ակումբի դեմ խաղում Բարբոնան խփել է իր առաջին գոլը «Ատլետիկո Տուկումանի» կզամում։ 2017 թվականի Լիբերտադորեսի գավաթի խաղարկության էկվադորական «Էլ Նասիոնալ» և բոլիվիական «Խորե Վելստերման» ակումբների դեմ խաղում նա գոլեր է խփել։


== Ծանոթագրություններ ==


== Արտաքին հղումներ ==
Статистика на soccerway
Տիմա Բելառուսկիխ

Տիմա Բելառուսկիխ (իրական անունը՝ Տիմոֆեյ Մոռոզով, ռուս.՝ Тимофей Андреевич Морозов, հոկտեմբերի 1, 1998(1998-10-01), Մինսկ, Բելառուս), բելառուս երգիչ, երգերի հեղինակ։


== Կենսագրություն ==
Տիմոֆեյ Մոռոզովը ծնվել է 1998 թվականի հոկտեմբերի 1-ին Մինսկում։ Մեծացել է ամբողջական ընտանիքում, նա նաև ունի մեծ եղբայր։
Հարկ է նշել, որ Տիման մեծացել է երաժշտական ընտանիքում։ Նրա հայրը նախկինում եղել օպերայի մեներգիչ(2018 թվականից ապրում է Հնդկաստանում, որտեղ երեխաներին սովորեցնում  է երաժշտություն), իսկ մայրը երաժշտության ուսուցչուհի է(2018 թվականից գտնվում է ֆիզ արձակուրդում)։
Վաղ տարքից Տիման հետաքրքրված էր երաժշտությամբ։
6 տարեկանում ծնողները Տիմային ուղարկում են երաժշտական դպրոց, որտեղ նա զբաղվում է ջութակով ։ 6-ից 12 տարեկաններում Տիման զբաղվում է ֆուտբոլով։ Սակայն դա նրան ձանձրացնում է և նա հեռանում է։ Դպրոցում Տիման սովորում էր լավ, հաջողացնելով նաև սպորտը։
Նա ընդունվում է երգի պետական ակադեմիա գիմնազիա-քոլեջ և այնտեղ սովորել է մինչև 9-րդ դասարանը։ Ուսումը Տիման շարունակում է դպրոցում, որտեղ  ավարտում է 10-րդ դասարանը։
Ինքը՝ Տիման ասել է որ նվագել է թավջութակ անցումներին։ Բացի այդ գումար է աշխատել  պաղպաղակ վաճառելով։
2016 թվականին Տիման չի անցել քաստինգը կազմակերպված реп-лейбл  Կաուֆման բացված Մինսկի ակումբում «Re: Public»: «Կաուֆմանի»-ի առաջնորդ Ալեքսանդր  Ռոզնիչենկոն  պատմում է։

Ինչպես Տիման ինքն է պատմում, մինչև  «Мокрые кроссы» երգի հրապարակումը նա աշխատում է ռեստորանում։ Երգը  YouTube-ում հայտնվել է 2018 թվականին ։ Մեկ ամիս անց այն արդեն  «ВКонтакте»-ի թոփերում էր և հոսքային ծառայություններում, որտեղից դուրս չի գալիս։ Երգը դարձավ «ВКонтакте»-ի 11 հայտնի երգերից մեկը։
2018 թվականի հոկտեմբերի 20-ին Մինսկի «Re:Public» Ակումբում տվեց իր առաջին մենահամերգը։ Հետո եղավ համերգ հոկտեմբերի 26-ին Գոմելում, Նովոպոլեցկում նոյեմբերի 3-ին և  նոյոեմբերի 7-ին նորից Մինսկում։ 2019 թվականի հունվարի 30-ին տեղի ունեցավ Տիմայի առաջին մենահամերգի թողարկումը, «Ձեր առաջին սկավառակը իմ ժապավենն է»։


== Անձնական կյանք ==
2019 թվականի փետրվարին  անց կացված կոնֆերենցիայով պարզվեց, որ Տիման ունի աղջիկ Յանա անունով մի աղջկանից։ Աղջկա անունը Սոֆիա է, նա ծնվել է 2015 թվականին։ Նրա ծնվելու ժամանակ Տիման 16 տարեկան էր, իսկ Յանան՝ 17:
Ալբոմները


=== Երգերը ===


== Տեսահոլովակներ ==


== Մրցանակներ ==


=== RU.TV մրցանակ ===


== Ծանոթագրություններ ==
1980-81 NBA մրցաշրջան

1980-81 NBA մրցաշրջան, Բասկետբոլի ազգային ասոցիացիայի 35-րդ մրցաշրջան։ Մրցաշրջանի չեմպիոնը դարձել է «Բոստոն Սելտիքս» ակումբը։ Եզրափակչում՝ վեց խաղերի արդյունքում, «Սելտիքս» ակումբը հաղթել է «Հյուստոն Ռոքեթս» ակումբին։
1980 թվականի NBA դրաֆթի «Գոլդեն Սթեյթ Ուորիորս» ակումբի կողմից՝ առաջին համարի ներքո ընտրվել է թեթև հարձակվող Ջո Բերի Քերոլը։ Դրաֆի ժամանակ երկրորդ համարի ներքո ընտրվել է Դարել Գրիֆիթը, 3-րդ համարի ներքո՝ Քևին Մակհեյլը, իսկ 12-րդ համարի ներքո՝ Մայք Վուդսոնը։


== Պարբերական առաջնություն ==


=== Ըստ դիվիզիոննների ===
Հ = Հաղթանակներ, Պ = Պարտություններ, Տ% = Հաղթած խաղերի տոկոս


=== Ըստ կոնֆերենցիաների ===


== Փլեյ Օֆ ==


== Ցուցանիշներով առաջնորդներ ==


== Մրցանակներ ըստ մրցաշրջանի արդյունքներ ==
NBA ամենաթանկ խաղացող: Ջուլիուս Իրվինգ, Ֆիլադելֆիա-76
Եզրափակչի ամենաթանկ խաղացող: Սեդրիկ Մակսվել, Բոստոն Սելտիքս
NBA տարվա սկսնակ: Դարել Գրիֆիթ, Յութա Ջազ
Տարվա մարզիչ: Ջեկ Մակինի, Ինդիանա Փեյսերս


== Մեկնաբանություններ ==


== Աղբյուրներ ==
1980-81 NBA Season Summary Archived 2012-11-01 at the Wayback Machine.
Երուսաղեմի հին քաղաք

Երուսաղեմի հին քաղաք, 0.9 կմ մակերեսով շրջան Երուսաղեմում, Իսրայել։ Ընդհուպ մինչև 1860 թ. Հին քաղաքը ներկայացնում էր ողջ Երուսաղեմը։ Հին քաղաքում են գտնվում մի շարք մեծ կարևորության սրբավայրեր քրիստոնյաների և մուսուլմանների համար։
Ավանդաբար Հին քաղաքը բաժանվում է չորս թաղամասերի՝ Հայկական, մուսուլմանական, հրեական և քրիստոնեական։
1981 թ. Հորդանանի նախաձեռնությամբ Հին քաղաքը մտցվեց ՅՈՒՆԵՍԿՕ-ի համաշխարհային ժառանգության ցանկում։
Հին քաղաքը շրջապատված է 1538 թ. կառուցված պարիսպով, որ ձգվում է 4,5 կմ և ունի 5-15 մետր բարձրություն ու 5 մետր հաստություն։


== Ծանոթագրություններ ==
Սալվադոր Դալիի թանգարան (Սենտ Պիտերսբերգ)

Սալվադոր Դալիի թանգարան (անգլ.՝ Salvador Dalí Museum), 
թանգարան ԱՄՆ-ի Սենտ Պիտերսբուրգ քաղաքում (Ֆլորիդա), որը պարունակում է իսպանացի նկարիչ Սալվադոր Դալիի նկարների հավաքածու։ Տարեկան թանգարան է այցելում մոտ 200.000 այցելու ողջ աշխարհից։


== Պատմություն ==
1942 թվականին կայացած իրենց ամուսնությունից հետո Ալբերտ Ռեյնոլդս Մորզե և Էլյանոր Ռիզ Մորզե ամուսինները (Albert Reynolds Morse & Eleanor Reese Morse) ներկա են եղել Սալվադոր Դալիի աշխատանքների հետահայաց ցուցադրությանը, որը կազմակերպվել է Քլիվլենդի արվեստի թանգարանում։ Տպավորվելով նկարչի աշխատանքներով` ամուսինները մեկ տարի անց ձեռք են բերել առաջին նկարները. հենց այս գնումներից էլ սկսվել է Ալբերտ և Էլյանոր ամուսինների` 40 տարի տևած բարեկամությունը Սալվադոր Դալիի հետ։ Այդ տարիների ընթացքում ամուսինները հովանավորել են նկարչին և հավաքել Դալիի բնօրինակ աշխատանքների համապարփակ հավաքածու։
Արդեն 1965 թվականին նրանց հավաքածուում հաշվվում էր ավելի քան 200 աշխատանք։ Մինչև 1971 թվականը Մորզե ամուսինները հավաքածուն ներկայացրել են Քլիվլենդի իրենց տանը (Օհայո)։ 1971 թվականին նրանք իրենց ցուցադրությունը տեղափոխել են Բիչվուդի` հատուկ այդ նպատակով առանձնացված գրասենյակային շինություն։ Տասնամյակի վերջին, պայմանավորված այցելուների անընդհատ աճող թվաքանակով, այն նոր տեղ տեղափոխելու որոշում է կայացվել։ Այս անգամ թանգարանը բացվել է 1982 թվականի մարտի 10-ին Սենտ Պիտերսբերգ քաղաքի (Ֆլորիդա նահանգ) կենտրոնական մասում։


== Գեղարվեստական ստեղծագործություններ ==
Թանգարանի հավաքածուն իր մեջ ներառում է 96 նկար յուղաներկով, մոտ 100 աշխատանք ջրաներկով, 1.300 գրաֆիկական ստեղծագործություն, լուսանկարներ, քանդակներ և գեղարվեստական օբյեկտներ, ինչպես նաև արխիվային մեծ գրադարան։


== Տես նաև ==
Դալիի թատրոն-թանգարան


== Ծանոթագրություններ ==


== Արտաքին հղումներ ==
Պաշտոնական կայք Archived 2019-10-12 at the Wayback Machine.
Կոպիևատա

Կոպիևատա (ուկրաիներեն՝ Копіювата), գյուղ Ուկրաինայի Չերկասիի մարզի Կանևի շրջանում։
Չճշտված տվյալներով Կոպիևատա գյուղում բնակվում էր 306 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սպանի՛ր նրան

«Սպանի՛ր նրան» (ռուս.՝ «Убе́й его́!», «Եթե թանկ է քեզ համար քո տունը․․․» («Если дорог тебе твой дом…»), Կոնստանտին Սիմոնովի բանաստեղծությունը, որը գրվել է 1942 թվականի հուլիսին և տպագրվել «Կրասնայա զվեզդա» թեթում 1942 թվականի հուլիսի 18-ին՝ Ստալինգրադի ճակատամարտի սկվելու հաջորդ օրը։ Սիմոնովի բանաստեղծության և Իլյա Էրենբուրգի՝ փոքր-ինչ ավելի ուշ հրատարակված «Սպանի՛ր» հրապարակախոսական հոդվածի «Սպանի՛ր գերմանացուն» («Убей немца!») արտահայտությունը դարձել է խորհրդային ամենահայտնի ռազմական նշանաբաններից մեկը Երկրորդ համաշխարհային պատերազմի տարիներին։


== Պատմություն ==
Կոնստանտին Սիմոնովի խոսքով՝ ինքը «Սպանի՛ր նրան» բանաստեղծությունը գրել է 1942 թվականի ամռանը՝ ընդամենը մեկ օրում, գտնվելով ռազմաճակատում՝ Վոլգայի ափին,  «որին մոտենում էին գերմանացիները»։
«Կրասնայա զվեզդա» թերթի գլխավոր խմբագիր Դավիթ Օրտենբերգն այսպես է նկարագրել բանաստեղծության հայտնվելը խմբագրությունում․

1942 թվականի հուլիսի 18-ին բանաստեղծությունն առաջին անգամ տպագրվել է «Կրասնայա զվեզդա» թերթում, հաջորդ օրը՝ հուլիսի 19-ին, արտատպվել է «Կոմսոմոլսկայա պրավդա» թերթում, հուլիսի 20-ին հայտնվել է «Окна ТАСС»-ում։ Դրանից հետո այն պատերազմի ընթացքում կարդացվել է ռադիոյով և տպագրվել ինքնաթիռներից ցրվող թռուցիկների վրա։
Պատերազմի ավարտից հետո Սիմոնովը հրաժարվել է «Սպանի՛ր նրան» վերնագրից և բանաստեղծության բազմաթիվ վերահրատարակումների ժամանակ որպես վերնագիր օգտագործվել է նրա առաջին տողը՝ «Եթե թանկ է քեզ համար քո տունը...»։ Դավիթ Օրտենբերգին Սիմոնովը դա բացատրել է հետևյալ կերպ․


== Կարծիքներ ==
Գրականագետ Վլադիսլավ Շոշինը «Սպանի՛ր նրան» բանաստեղծությունն ընդգրկել է Սիմոնովի՝ Հայրենական մեծ պատերազմի առաջին տարիներին գրված մյուս բանաստեղծությունների («Հիշո՞ւմ ես, Ալյոշա, սմոլենշչինայի ճանապարհները․․․» («Ты помнишь, Алёша, дороги Смоленщины…», «Հայրենիք» («Родина»), «Մայորը բերեց տղային հրետասայլի վրա․․․» («Майор привёз мальчишку на лафете…»), «Ես չեմ հիշում՝ մեկ օր էր, թե տասը» («Я не помню, сутки или десять…»), «Հարձակում» («Атака») և այլն) հետ մի շարքում, որոնք, նրա կարծիքով, շարունակում են ռուսական դասական պոեզիայի լավագույն ավանդույթները։ Ընդ որում, Շոշինը «Սպանի՛ր նրան» ստեղծագործությունը համարել է Սիմոնովի՝ այդ ժամանակաշրջանի ամենավառ բանաստեղծությունը։
Բանաստեղծության առաջին հրատարակիչը՝ թերթի խմբագիր Դավիթ Օրտենբերգը, այն անվանել է «ուղղակի հրապարակախոսական կոչ մեր նահանջի ծանր օրերին» (ռուս․՝ «прямым публицистическим призывом в тяжелые дни нашего отступления»)։


== Բանաստեղծությունը պատերազմական պրոպագանդայում ==

— Միխայիլ Ալեքսեև, գրող

— Միխայիլ Լվով, բանաստեղծ


== Ծանոթագրություններ ==


== Գրականություն ==
Ортенберг Давид. Год 1942: Рассказ-хроника / Предисл. Л. Лазарева. — М.։ Политиздат, 1988. — 460 с.
Шошин В. А. Симонов Константин (Кирилл) Михайлович // Русская литература XX века. Прозаики, поэты, драматурги։ Биобиблиографический словарь։ В 3 т. / Под ред. Н. Н. Скатова. — М.։ ОЛМА-Пресс Инвест, 2005. — Т. 3։ П — Я. — С. 327—330.


== Արտաքին հղումներ ==
«Սպանի՛ր նրան» բանաստեղծության տեքստը
 Կոնստանտին Սիմոնովը կարդում է իր «Սպանի՛ր նրան» բանաստեղծությունը
 Միխայիլ Ցարյովը կարդում է «Սպանի՛ր նրան» բանաստեղծությունը
Գյումրիի քաղաքային մարզադաշտ

«Գյումրիի քաղաքային մարզադաշտ», ֆուտբոլի մարզադաշտ է Հայաստանի Շիրակի մարզի Գյումրի քաղաքում։ Այն բացվել է 1924 թ. և համարվում է հնագույն մարզական կառույցը Հայաստանի տարածքում։ Այն վերանորոգվել է հաջորդաբար 1999 և 2012 թթ.։ Այժմ, մարզադաշտն ունի 2844 նստատեղ (1413 նստատեղ արևմտյան տրիպունայում և 1431 նստատեղ արևելյան տրիպունայում)։
1958 թվականից, մարզադաշտը հանդիսանում է Շիրակ ՖԱ-ի տնային հանդիպումների վայր։


== Պատկերասրահ ==

		
		


== Ծանոթագրություններ ==
Համամ (Գենջի գավառ)

Անվան այլ կիրառումների համար տե՛ս՝ Համամ (այլ կիրառումներ)Համամ, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Գենջ գյուղաքաղաքից 42 կմ հյուսիս-արևմուտք՝ Գոյնուկ գետի ափին, լեռնային և անտառապատ վայրում։
Համամի մոտակայքում կան հին հայկական բնակավայրի ավերակներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մարտին Աբրահամյան (մանկավարժ)

Մարտին Սարգսի Աբրահամյան (1917, Խնձորեսկ, Զանգեզուրի գավառ), հայ մանկավարժ, պատմական գիտությունների թեկնածու (1954), դոցենտ (1959)։


== Կենսագրություն ==
Ծնվել է 1917 թվականին, Ելիզավետպոլի նահանգի Զանգեզուրի գավառի Խնձորեսկ գյուղում (ներկայումս՝ Սյունիքի մարզ)։ Նախնական կրթությունը ստացել է տեղի դպրոցում։ Սովորել և ավարտել է Բաքվի մանկավարժական ուսումնարանը և Ադրբեջանի համալսարանի պատմության ֆակուլտետը (1942)։ Ապա սովորել է նույն համալսարանի ասպիրանտուրայում, միաժամանակ դասավանդել դպրոցներում։ 1946-1954 թվականներին դասախոսել է Բաքվի հեռակա մանկավարժական, 1959-1969 թվականներին՝ Ադրբեջանի մանկավարժական ինստիտուտներում։ 1969 թվականին տեղափոխվել է Երևան և որպես դոցենտ աշխատել Երևանի անասնաբուծական-անասնաբուժական ինստիտուտում։ 1994 թվականից անցել է թոշակի։


== Ծանոթագրություններ ==
Եզդիխանե

Եզդիխանե, հայերեն աղբյուրներում հանդիպվում է նաև Եզդիստան տարբերակով (քրդ.՝ Êzdîxane), եզդի ժողովրդի բնակեցման պատմական տարածաշրջան։


== Աշխարհագրություն ==

Պատմական Եզդիխանե տարածաշրջանը ընդգրկում է հյուսիսային Իրաքի Նինվեի նահանգի Սինջարի (Սինջար քաղաք, Խանասոր, Սինունե, Զորավա, Գոհբալ, Բորեք, Դոքուլա, Դուգուրե, Սիբա Շեյխ Խդր, Թիլ Եզեր, Քոջո և այլն) և Շեյխանի շրջանները (Շեյխան քաղաք, Բաադրա, Լալեշ, Հահադ և այլն), ինչպես նաև Ալ Համդանիյա (Բաշիքա և Բահզանի) և Թել Քեփե շրջանների (Խաթարահ, Բոզան և այլն) մի մասը։


== Եզրի պատմական կիրառում ==
Եզդիխանե եզրը հաճախ կարելի է հանդիպել եզդիական սրբազան տեքստերում։ Դրա օրինակներից մեկն է Շերֆեդինի նամակը (Qesîda Şerfedîn).

Ciwabê bidne Êzîdxanê (Հայտարաում է նամակը Եզդիների երկրում)
Bila qayîmkin Îmanê (նրանք պետք է համախմբվեն և պաշտպանեն իրենց հավատքը)
Şerfedîn mîr e li dîwanê (Շերֆեդինի իշխանն է նստավայրում)


== Ծանոթագրություններ ==
Ռուսաստանի նկարիչների միություն

Ռուսաստանի նկարիչների միություն (ռուս.՝ Союз художников России), ռուսական ստեղծագործական հասարակական կազմակերպություն,  պրոֆեսիոնալ նկարիչների և արվեստագետների կամավոր միություն։ Գործում է Ռուսաստանի տարածքում՝ ՌԴ սահմանադրության, «Պետական ասոցիացիաների մասին», «Ոչ առևտրային կազմակերպությունների մասին» ստեղծագործական միությունների օրենսդրության դաշնային օրենքի հիման վրա։
«Ռուսաստանի նկարիչների միությունը» ԽՍՀՄ նկարիչների միության իրավահաջորդն է և ընդգրկված է «Նկարիչների միջազգային կոնֆեդերացիայի» կազմում։


== Գործունեություն ==


=== Նախագծեր ===
Ռուսաստանի նկարիչների միությունը իրականացնում է մի շարք նախագծեր, ինչպիսիք են` «Ռուսաստանի քանդակագործություն», «Հայրենիքի կերպարը», «Ժամանակակից ժողովրդական արվեստ», «Ռուսաստանի գրաֆիկա։ 20-21-րդ դարեր», «Ռուսաստանի մոնումենտալ արվեստ», «Վերածնունդ», «Հաղթանակ», «Ռուսաստանի երիտասարդ նկարիչներ», «Հայրենիք», «Ռուսաստանի դեկորատիվ-կիրառական արվեստ. ի ուրախություն ձեզ» և այլն։
Նկարիչների միությունն ունի երկու ցուցահանդեսային սրահներ Մոսկվայում, ինչպես նաև ՌԴ այլ քաղաքներում ու շրջաններում։


=== Սեփական հրապարակումներ ===
«Նկարիչ» ամսագիր, թողարկվում է տարեկան 2 անգամ
«Ռուսաստանի նկարիչ» թերթ,
«Ռուսաստանի նկարիչների միության տեղեկատվական տարեգիրք»


=== Մրցանակներ ===
Մրցանակներ են շնորհվում կերպարվեստի առավել նշանավոր ներկայացուցիչներին։

Ալեքսանդր Իվանովի անվան ոսկե մեդալ
Վ. Ի. Սուրիկովի անվան ոսկե մեդալ
«Ավանդույթ, հոգևորականություն, վարպետություն» ոսկե և արծաթե մեդալներՀանդիսանում է «Պուշկինի ոսկե մեդալի» հիմնադիրներից


== Նախագահներ ==
Վալենտին Սիդորով, 1987-2009 թթ.
Անդրեյ Կովալչուկ, 2009 թվականից


== Ստեղծագործական տուն ==
Ի. Ե. Ռեպինի անվան ակադեմիական ամառանոց
«Չելյուսկինսկայա» ստեղծագործական տուն
Դ. Ն. Կարդովսկու անվան ստեղծագործական տուն
«Բայկալ» ստեղծագործական տուն
«Տաք բանալի» ստեղծագործական տուն
«Վորոնցովո» փորձարարական ստեղծագործական կոմբինատ (ЭТПК)


== Ծանոթագրություններ ==


== Արտաքին հղումներ ==
Պաշտոնական կայք
Գոմինդան

Գոմինդան (բառացի՝ ազգային կուսակցություն), քաղաքական կուսակցություն Չինաստանի Հանրապետությունում (Թայվան)։ Ներկայումս անդամների քանակով երկրորդն է երկրում։
Ստեղծվել է 1912 թ.-ի օգոստոսին՝ Տունմենխոյ միության (ղեկավար՝ Սուն Յաթ-սեն) և մի քանի քաղաքական կազմակերպությունների միաձուլումից։ Յուան Շի-կայի ռազմական դիկտատուրայի հաստատումով (1913 թ.-ի նոյեմբերի 4) Գոմինդանի գործունեությունն արգելվեց։ 1923 թ.-ի վերջին և 1924 թ.-ի սկզբին չինացի կոմունիստների գործուն մասնակցությամբ գոմինդանը վերափոխվեց հեղափոխական միացյալ ճակատի զանգվածային քաղաքական կուսակցության։ Գոմինդանի առաջին համագումարի (1924) ընդունած նոր ծրագրի հիմքում ընկած էին Սուն Յաթ-սենի երեք սկզբունքները (նացիոնալիզմ, ժողովրդաիշխանություն և ժողովուրդի բարօրություն), որոնք ունեին հստակ հակաիմպևրիալիստական և հակաֆեոդալական ուղղություն։ 1925—1927 թթ.-ի չինական հեղափոխության զարգացման և խորացման համեմատ գոմինդանի աջ թևը հեռացավ կոմունիստներից։ 1930-ական թվականներին Չինաստանում ծայր առան քաղաքացիական կռիվներ Գոմինդանի և ՉԿԿ հեղափոխական ուժերի միջև, որոնք ընդհատվեցին 1937 թ.-ին, երբ Կայսերական Ճապոնիան ներխուժեց Չինաստան։
Երկրորդ համաշխարհային պատերազմից հետո Գոմինդանը Չինաստանում սանձազերծեց նոր քաղաքացիական պատերազմ (1946, հուլիս)։ Բայց ՉԿԿ-ի գլխավորած բանակը պարտության մատնեց Գոմինդանի բանակին և 1949 թ.-ի հոկտեմբերի 1-ին հռչակեց Չինական ժողովրդական Հանրապետության (ՉԺՀ) ստեղծումը։


== Գրականություն ==
Լենին Վ․ Ի․, Դեմոկրատիան և նարոդնիկությունը Չինաստանում, Երկ․, հ․ 18;
Նույնի, Վերափոխված Չինաստանը, նույն տեղում;
Сунь Ятсен, Избр․ произв․ (пер․ с китайского), Москва, 1964։


== Ծանոթագրություններ ==
Հակոբ Բեգլարյան

Հակոբ Բեգլարի Բեգլարյան (օգոստոսի 3, 1966(1966-08-03), Երևան, Հայկական ԽՍՀ, ԽՍՀՄ), ՀՀ պետական գործիչ, Հայաստանի Հանրապետության կառավարությանն անընթեր քաղաքաշինության պետական կոմիտեի նախագահի տեղակալ։


== Կրթություն ==
1973-1983 թթ. սովորել և ավարտել է Երևանի Միքայել Նալբանդյանի անվան թիվ 33 միջնակարգ դպրոցը։
1984-1990 թթ. սովորել և ավարտել է Երևանի ժողովրդական տնտեսության ինստիտուտի արդյունաբերական պլանավորման բաժինը՝ տնտեսագետի մասնագիտությամբ։ Տնտեսագիտական գիտությունների թեկնածու։


== Աշխատանքային գործունեություն ==
1984-1985 թթ. - աշխատել է «Շինանյութ» գործարանում որպես 3-րդ կարգի բանվոր։
1985-1987 թթ. - ծառայել է Խորհրդային բանակում։
1987-1990 թթ. - աշխատել է «Շինանյութ» գործարանում որպես 3-րդ կարգի բանվոր։
1990-1994 թթ.- ՀՀ հարկային պետական տեսչութան հարկային տեսուչ, ՀՀ ՀՊՏ օպերատիվ վարչության Էրեբունու օպերբաժնի հարկային տեսուչ։
1994-1996 թթ. - Երևանի «Նարեկ» կարի ֆաբրիկայի փոխտնօրեն, ապա՝ տնօրեն։
1996-2000 թթ. - Երևանի «Նարեկ» բաց բաժնետիրական ընկերության նախագահ-գործադիր տնօրեն։
2000-2005 թթ. - ՀՀ Կառավարությանն առընթեր պետական գնումների գործակալության պետի տեղակալ։
2005 թ. սեպտեմբերի 2-ին ՀՀ վարչապետի որոշմամբ նշանակվել է «Պետական գնումների գործակալություն» պետական ոչ առևտրային կազմակերպության պետ։
2010-2012 թթ. - «Գնումների աջակցման կենտրոն» ՊՈԱԿ պետ։
2012-2014 թթ. - աշխատել է «Ֆալվորդ» ՍՊԸ-ում որպես խորհրդական։
2014 թ. օգոստոսի 5-ին ՀՀ վարչապետի որոշմամբ նշանակվել է Հայաստանի քաղաքաշինության նախարարի տեղակալ։
2017-2018 թթ․-պատգամավոր-ՀՀԿ։


== Քաղաքական գործունեություն ==
ՀՀԿ անդամ։Ամուսնացած է ունի երեք երեխա։ ՀՀ տրանսպորտի և կապի նախարար Գագիկ Բեգլարյանի եղբայրն է։


== Ծանոթագրություններ ==
Օստեոդիստոֆիա

Օստեոդիստոֆիա ոսկրային հյուսվածքի հիվանղությունների խումբ, բնորոշվում է կմախքի տարբեր հատվածների ձևախախտմամբ, պայմանավորված նյութափոխանակության պրոցեսների խանգարումներով։ Օստեոդիստոֆիա ծայրահեղ աստիճանը ոսկրային հյուսվածքի ինքնաբեր ներծծումն Է։ Տարբերում են հարվահանագեղձային, ձևախախտող, տեղային ֆիբրոզ, թունավորման և ներքին օրգանների հիվանդությունների հետ կապված օստեոդիստոֆիա։ Առավել հաճախ հանդիպում են առաջին երկու ձևերը, հարվահանագեղձային օստեոդիստոֆիա զարգանում է հարվահանագեղձի ուռուցքների ժամանակ։ Բուժումը վիրահատական է (հարվահանգեղձի մասնահատում)։ Զեվախախտող օստեոդիստոֆիա դեպքում, ախտահարվում են մեկ կամ մի քանի ոսկրեր, պրոցեսի մեջ ամբողջ կմախքը երբեք չի ընդգրկվում։ Այս ձևը կարող է ոսկրի չարորակ ուռուցքի առաջացման պատճառ զառնալ։ Բուժումը․ ախտանշանային։
Մոսկվայի հայ երաժշտական կոլեկտիվ

Մոսկվայի հայ երաժշտական կոլեկտիվ (ՄՀԵԿ), կազմակերպվել է 1922 թվականի դեկտեմբերին, Մոսկվայի հայ կուլտուրայի տանը՝ Գ․ Բուդաղյանի (նախագահ), Մ․ Մազմանյանի, Լ․ Խաչատրյանի (քարտուղար), Գեղարիկի (Գ․ Տեր-Գաբրիելյան), Ա․ Տոնիկյանի նախաձեռնությամբ։ Պատվավոր նախագահ՝ պրոֆեսոր Կ․ Սարաջև։ Սկզբում կոչվել է «Մոսկվայի հայ երաժշտական խմբակցություն», 1925 թվականից՝ ՄՀԵԿ։ Նպատակն էր համախմբել Մոսկվայում ապրող, աշխատող ու սովորող հայ երաժիշտներին, աջակցել նրանց մասնագիտական կրթության կազմակերպմանն ու գիտելիքների խորացմանը, պրոպագանդել հայկական երաժշտության լավագույն նմուշները, կապ հաստատել Հայաստանի երաժշտական գործիչների հետ, զարկ տալ ստեղծագործությունների տպագրության ու տարածման գործին։ Պարբերաբար կազմակերպվել են հայկական երաժշտությանը նվիրված (դրանց թվում նաև հեղինակային՝ Կոմիտասի, Ա․ Սպենդիարյանի, Ս․ Բարխուդարյանի) համերգներ։ Մասնակցել են Մոսկվայի կոնսերվատորիայի լարային կվարտետը, հետագայում՝ Կոմիտասի անվան (Ա․ Գաբրիելյան, Լ․ Օհանջանյան, Մ․ Տերյան, Ս․ Ալամազյան), երգիչ-երգչուհիներ, դիրիժորներ։ Կոլեկտիվի անդամներից են եղել՝ Մ․ Միսկարյանը, Գ․ Մելքումյանը, Ն․ Չեմբերջին, Ա․ Շահվերդյանը, Գ․ Խուբովը, Մ․ Աղայանը, Ա․ Քոչարյանը, Ա․ Խաչատրյանը, Հ․ Ատեփանյանը և ուրիշներ։ ՄՀԵԿ-ը հրատարակել է «Կյանք և երաժշտություն» հանդեսը։ Լույս է տեսել միայն մեկ համար (1924 թվականի նոյեմբեր), որին հոդվածներով մասնակցել են Կ․ Սարաջևը, Օ․ Տեր-Գրիգորյանը, Մ․ Մազմանյանը, Գ․ Բուդաղյանը, Ա․ Մայիլյանը և ուրիշներ (խմբագիր՝ Ա․ Տոնիկյան)։ ՄՀԵԿ-ի գործունեությունը շարունակվել է շուրջ մեկ տասնամյակ։
Տոգուլ (այլ կիրառումներ)

Տոգուլ, կարող է վերաբերել՝

Տոգուլ - գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ուկսունայ գետի վրա
Տոգուլ - գյուղ Ռուսաստանի Ալթայի երկրամասի Տոգուլսկի շրջանի կազմում
Սոսնձաներկեր

Սոսնձաներկեր, անօրգանական և օրգանական պիգմենտների կախույթներ թաղանթ առաջացնող՝ սոսնձող նյութերի (թաղանթանյութերի էթերներ և էսթերներ, պոլիվինիլսպիրտ, օսլա, կազեին, կենդանական սոսինձներ) ջրային լուծույթներում։ Պարունակում են նաև լցոններ՝ կավիճ, կաոլին, գիպս։
Օգտագործվում են բետոնե, աղյուսե, փայտե և սվաղապատ մակերևույթները ներկելու (վրձնով, ներկագլանով, փոշեցրմամբ) համար։ Սոսնձաներկեր առաջացնում են ծակոտկեն և ջրաթափանց գեղատես (մետաքսափայլ կամ փայլատ) ծածկույթներ, որոնք չեն խանգարում ներկված առարկայի (օրինակ՝ թաց սվաղի) չորացմանը։ Քաղաքացիական և արդյունաբերական շինարարության մեջ սոսնձաներկեր օգտագործում են հիմնականում շինությունների ներսում, ավելի կայուն (կազեինային սոսնձաներկեր)՝ շենքերի ճակատները ներկելու և զարդարելու համար։
Սեմյանի

Սեմյանի (ռուս.՝ Семьяны), գյուղ Ռուսաստանի Նիժնի Նովգորոդի մարզի Վորոտինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վոլչի (Իլչինեցի վտակ)

Վոլչի (ռուս.՝ Волчий), գետ Կամչատկա թերակղզի՝ Ռուսաստանում։ Գետի երկարությունը 10 կմ է։ Թափվում է Իլչինեց գետի աջ ափին՝ 16 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112220000018033


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դեյդ շրջան (Միսսուրի)

Անվան այլ կիրառումների համար տե՛ս՝ Դեյդ շրջան (այլ կիրառումներ)Դեյդ շրջան (անգլ.՝ Dade County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.269 կմ² է, բնակչությունը՝ 7.883 մարդ (2010 թ. տվյալներով)։ Շրջկենտրոնն է Գրինֆիլդ բնակավայրը։ Կազմավորվել է 1841 թ.։
Օսովեյ Սյո

Օսովեյ Սյո (ռուս.՝ Осовей-Сё), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Խար Յագա գետի ձախ ափին՝ 53 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Ջրային օբյեկտի կոդը հանրային գրանցմամբ - 03050300212103000083391
Կոդը ըստ հիդրոլոգիական հետազոտության (ՌԴ) - 103008339
Ավազանի կոդը - 03.05.03.002
Ծավալի համարը ըստ ՌԴ-ի - 03
Թողարկումը ըստ ՌԴ-ի - 0


== Ծանոթագրություններ ==
Մոսկվայի Գերասիմովի անվան կինեմատոգրաֆիայի համառուսական պետական ինստիտուտ

Մոսկվայի Գերասիմովի անվան կինեմատոգրաֆիայի համառուսական պետական ինստիտուտ (ռուս.՝ Всероссийский государственный институт кинематографии имени С. А. Герасимова, ԿՀՊԻ, ВГИК (ՎԳԻԿ)), Ռուսաստանի Դաշնության բարձրագույն և հետբուհական մասնագիտական կրթության դաշնային պետական բյուջետային հաստատություն։ Հիմնադրվել է 1919 թվականի սեպտեմբերի 1-ին Մոսկվայում։ Գտնվում է ՌԴ մշակույթի նախարարության շենքում։
2004 թվականի մայիսից ԿՀՊԻ-ին իրականացնում է նաև մասնագիտական կրթության ծրագրեր։ Ինստիտուտը ստեղծագործական մասնագետներ է պատրաստում կինեմատոգրաֆիայի, հեռուստատեսության, վիդեո և այլ արվեստների բնագավառներում։ Ինստիտուտի ասպիրանտուրան պատրաստում է գիտական և մանկավարժական գործունեությամբ զբաղվող մասնագետներ։
2013 թվականի ապրիլի 15-ին ինստիտուտը ներառվել է Ռուսաստանի Դաշնության ժողովուրդների մշակութային ժառանգության հատուկ արժեքավոր օբյեկտների ցանկում։


== Պատմություն ==
1919 թվականի սեպտեմբերի 1-ին Մոսկվայում ստեղծվել է կինեմատոգրաֆիայի աշխարհում առաջին պետական դպրոցը, որը տեղակայված է եղել Խորհրդային հրապարակի և Տվերյան փողոցի խաչմերուկում գտնվող երկսենյականոց մասնավոր բնակարանում։ 
Պետկինոդպրոցի առաջին մանկավարժներից են եղել Վալենտին Տուրկինը (ղեկավարել է կինոդպրոցը), Վլադիմիր Գարդինը, Լև Կուլեշովը և Էդուարդ Տիսսեն։ 1928 թվականից կինոդպրոցում դասավանդել է Սերգեյ Էյզենշտեյնը և մինչև 1948 թվականն աշխատել ԿՀՊԻ-ում։ 1940 թվականին ԿՀՊԻ-ին ղեկավարել է Դավիդ Ֆայնշտեյնը, ով 1941 թվականին զոհվել է ռազմաճակատում։
1930 թվականի օգոստոսի 5-ին կինեմատոգրաֆիայի պետական դպրոցը վերակազմավորվել է Կինեմատոգրաֆիայի պետական ինստիտուտի, 1938 թվականի մայիսի 17-ից՝ Կինեմատոգրաֆիայի համամիութենական պետական ինստիտուտի (ԿՀՊԻ)։


== Ծանոթագրություններ ==
Աստերոիդների ցանկ (111501-111600)

Աստերոիդների ցանկ (111401-111500)  • Աստերոիդների ցանկ  • Աստերոիդների ցանկ (111601-111700)
 Աստերոիդների ցանկ (111401-111500)  • Աստերոիդների ցանկ  • Աստերոիդների ցանկ (111601-111700)
Հասանշեխ

Հասանշեխ, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր գավառակի հյուսիս-արևմտյան մասում։ Գյուղից մի փոքր հարավ անցնում է խճուղային ճանապարհ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Դոն Ռիչի

Դոնալդ Թեյլորի "Դոն" Ռիչի (Donald Taylor "Don" Ritchie), (հունիսի 9, 1926(1926-06-09), Վաուքլուզ և Սիդնեյ, Ավստրալիա - մայիսի 13, 2012(2012-05-13), Դարլինգհերսթ և Սիդնեյ, Ավստրալիա), ավստրալիացի, ով պաշտոնապես 45 տարվա ընթացքում՝ մինչև 2009 թվականը, փրկել է 160 մարդ ինքնասպանության փորձի ժամանակ։ Նրա ընտանիքը պնդում է, որ նա փրկել է մոտավորապես 400 մարդու կյանք։ Ռիչին ապրել է Ավստրալիայի Սիդնեյ քաղաքից ոչ հեռու Գեփ ժայռի մոտ, որը հայտնի է որպես ինքնասպանության փորձերի վայր։
Ավստրալիայի ազգային օրվա խորհուրդը նրա մասին ասել է 

Ռիչին այսպես է բացատրել իր միջամտությունը ինքնասպանության փորձերին՝ 


== Կենսագրություն ==
1939 թվականին Ռիչին հավաքագրվել է Ավստրալիայի ռազմածովային արքայական նավատորմ որպես նավաստի Երկրորդ Համաշխարհային պատերազմի ժամանակ, ծառայել է HMAS Hobart ռազմանավի վրա և 1945 թվականի սեպտեմբերի 2-ին Տոկիոյի ծոցում ականատես եղել ճապոնական կայսերական ուժերի անվերապահ կապիտուլյացիային և Երկրորդ Համաշխարհային պատերազմի պաշտոնական ավարտին Խաղաղօվկիանոսյան տարածաշրջանում։ Պատերազմից հետո նա եղել է կյանքի ապահովագրության գործակալ։
Ռիչին մահացել է 2012 թվականի մայիսի 13-ին 86 տարեկան հասակում։ Ունեցել է երեք դուստր։


== Պարգևներ ==
2006 թվականին Դոն Ռիչին պարգևատրվել է Ավստրիալիայի շքանշանի մեդալով, պաշտոնական քաղվածքում է «ինքնասպանությունների կանխարգելման ծրագրի միջոցով հանրությանը ծառայելու համար»։ Ռիչին և նրա կին Մոյան նաև կոչվել են «2010 թվականի քաղաքացիներ» ըստ Վուլահրայի քաղաքապետարանի որոշման նա ստացել է 2011 թվականի «Ավստրալիայի Տեղական հերոս» մրցանակը։


== Ծանոթագրություններ ==